Esseevõistluse teemaks on elementaarne kirjaoskus ning haridus. Võistlustöödes tuleb kajastada enda nägemust kirjaoskuse või selle puudumise mõju kohta maailma noortele ja täiskasvanutele ning pakkuda enda nägemust võimalikest sammudest, üleskutsetest, et tagada igale maailma lapsele tasuta põhiharidus aastaks 2015.    Konkursil on oodatud osalema kõik noored kuni 26- eluaastani. Osalemiseks tuleb esitada 3000 kuni 7000 tähemärgi pikkune essee kas eesti või vene keeles hiljemalt 11. mail 2009. a, mis vastab konkursi teemale ning mida ei ole varem avaldatud.    Täpsemat informatsooni esseekonkursi tingimuste, auhindade ja juba esitatud tööde kohta leiab esseekonkursi alalehelt siin:  esseekonkurss.    Kirjaoskus on üks põhilisi inimõiguseid ning kriitilse tähtsusega vaesusest pääsemiseks, tervise parandamiseks ning inimõiguste rikkumiste vähendamiseks. Kirjaoskamatu inimene ei pruugi osata ennast kaitsta eluohtlike haiguste eest või hoolitseda efektiivselt enda perekonna eest. Kirjaoskus on ka eelduseks enda kodanikuõiguste kasutamisele ning osalemiseks ühiskonnas ja demokraatlikes protsessides. Noorte ja täiskasvanute kirjaoskus oma kõigis vormides  mängib olulist rolli inimeste vabaduse tagamisel ning võimaldab neil juhtida iseenda positiivset arengut läbi nende mõtete ja tegude. Kirjaoskus loob kriitilise arusaama suurematest kaasaegsetest probleemidest ja sotsiaalsetest muutustest ning loob võimaluse mängida ühiskonna arengus aktiivset rolli hinnates sotsiaalset õiglust, võrdsust ja rahu.    Hoolimata sellest on maailmas veel jahmatavad 774 miljonit täiskasvanut ja 75 miljonit last kes ei oska lugeda ega kirjutada. See tähendab, et  vähemalt viiendik maailma täiskasvanud rahvastikust - neljandik naistest - ei saa elada täisväärtuslikku elu.    Selleks, et esseed vastaksid võistluse teemale on soovitatav tutvuda ka kampaania veebilehel kättesaadavate taustamaterjalidega ning vaadata YouTube kasutaja saadas6berkooli kontole üles laetud lühifilme haridusest ja hariduskampaaniast.